Document ID: 32004R1137

KOMMISSIONENS FORORDNING (EF) Nr. 1137/2004
af 21. juni 2004
om ændring af forordning (EF) nr. 43/2003 om gennemførelsesbestemmelser til Rådets forordning (EF) nr. 1452/2001, (EF) nr. 1453/2001 og (EF) nr. 1454/2001 for så vidt angår støtten til den lokale produktion af vegetabilske produkter i regionerne i EU's yderste periferi
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1453/2001 af 28. juni 2001 om særlige foranstaltninger for visse landbrugsprodukter til fordel for Azorerne og Madeira og om ophævelse af forordning (EØF) nr. 1600/92 (Poseima) (1), særlig artikel 5, stk. 3, og
ud fra følgende betragtninger:
(1)
I bilag IV til Kommissionens forordning (EF) nr. 43/2003 (2) er der fastsat beløb og maksimumsmængder for støtte til lokal afsætning af produkter som omhandlet i artikel 5, stk. 1, i forordning (EF) nr. 1453/2001.
(2)
Iværksættelsen af denne foranstaltning i 2003 viste, at udnyttelsen af maksimumsmængderne var meget ulige mellem produkterne. Det blev konstateret, at mængderne for visse produkters vedkommende systematisk ikke udnyttes, mens andre produkter omfattes af ansøgninger, der overstiger maksimumsmængderne, hvilket medfører anvendelse af en nedsættelseskvotient for støtten. Det er derfor berettiget at omfordele mængderne for de enkelte produkter for at følge de konstaterede tendenser og foretage justeringer af støttebeløbene for visse produkter ud fra erfaringen og de registrerede resultater med henblik på en bedre udnyttelse af ressourcerne.
(3)
Forordning (EF) nr. 43/2003 bør ændres i overensstemmelse hermed.
(4)
De i denne forordning fastsatte foranstaltninger er i overensstemmelse med udtalelse fra alle forvaltningskomitéerne for de pågældende produkter -
UDSTEDT FØLGENDE FORORDNING:
Artikel 1
Bilag IV til forordning (EF) nr. 43/2003 erstattes af bilaget til nærværende forordning.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Den anvendes:
a)
for så vidt angår mængderne i kolonne III i det nye bilag IV, fra den 1. januar 2004
b)
for så vidt angår de støttebeløb, der er fastsat i kolonne IV og V i det nye bilag IV, for kontrakter, der indgås efter dens ikrafttrædelsesdato.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 21. juni 2004.

Labels: 3
17
19
6